cyanic-selkie/wikianc huggingface dataset:
יחסי מדגסקר–מקסיקו
יחסי סחר
בשנת 2018 הסתכם הסחר בין מדגסקר למקסיקו ב-9 מיליון דולר. הייצוא העיקרי של מדגסקר למקסיקו כולל: אילמניט; סחורה לקידום התעשייה הכימית; אאוגנול ואיזואוגנול; קינמון; וניקל לא מסוגסג. הייצוא העיקרי של מקסיקו למדגסקר כולל: יחידות זיכרון; רקיקים וופלים; ומסטיקים.
השמורה הביוספרית דאנא
התיישבות אנושית
השמורה הוקמה בשנת 1993 והיא הגדולה ביותר בממלכת ירדן. בשנת 1994 רשות שמורות הטבע הירדנית (The Royal Society for the Conservation of Nature - RSC) החלה להפעיל תוכנית רשמית לניהול ושימור ערכי השמורה ופיתוח סוציו-אקונומי של תושבי המקום.
מוקד השמורה הוא הכפר דאנא, הנמצא על המדרון המערבי של ג'בל עטאטאה (1,641 מ'). אל הכפר מוביל כביש שמתפצל מדרך המלך. רוב תושביו של הכפר המקורי, נטשו אותו ועלו במעלה ההר, מרחק 2.5 מהכפר דאנא ושם ייסדו עיירה שנקראת עטאטא. לידה נמצאים בית חרושת למלט ומתקן מכ"ם של צבא ירדן.
הכפר בנוי בתי אבן בעלי גגות שטוחים הצמודים זה לזה מהם מתאפשר מראה של העמק שמתחתיו. הארכיטקטורה מזכירה את זו הנבטית, בשל השימוש באבן ובעצים מקומיים, אולם הוא הוקם במאה ה-15. הכפר ניצב על שלוחה הררית של אבן גיר הצמודה מאחורה לסלעים אדומים של אבן חול. מהשלוחה יורדים מדרונות תלולים אל נחל דאנא שמתחת. ליד הכפר יער בן אלפי שנים של אורנים וברושים, המאוכלס גם ביעלים וצבועים מפוספסים. כ-500 מטר מצפון ומעל לכפר, נמצא מעיין, קירותיו עשויים משושי בזלת שנוצרו בשל התפרצות געשית קדומה דרך סלע הגיר שבמקום. בכפר דאנא מספר בתי מלון, כולל בית ההארחה של RSCN ומלון דאנא המופעל על ידי ולמען טובת הקהילה המקומית.
מכפר דאנא מתפתלת לאורך כ-17 ק"מ, דרך עפר לפינאן. במקום היה בעבר היישוב הביזנטי פונון, ובחירבת פינן ניצבים כיום שרידי היישוב, כנסיות ומפעל מים.
בפתחו של ואדי ערבה ליד חירבת פינן, נמצאים שרידי מכרות נחושת קדומים שנחשבים למכרות הגדולים ביותר במזרח הקרוב הם ניכרים בצבע השחור של הגבעות שנובע מהסיגים שהשאירו אחריהם הכורים לאורך כל תקופות הכרייה, וכן נשארו גם חלקים של אבנים בגוונים של טורקיז, עדות להימצאותה של נחושת. במקום נשארו שרידים לשלושה פירי כרייה עתיקים, שניים כנראה מסביבות המאה ה-10 לפנה"ס והשלישי כנראה מהתקופה הרומית.
מערכות אקולוגיות
השמורה הביוספרית דאנא מכילה מגוון של תצורות קרקע: למין סלעי אבן חול שגובהם מעל 1,500 מטר, סלעי גיר ובזלת ועד לדיונות, שנמצאות בנקודה הנמוכה ביותר בשמורה בוואדי ערבה, 50 מטר מתחת לפני הים. המדרונות החרוצים בוואדיות גדולים כקטנים מהווים קרקע נוחה למגוון רחב של מערכות אקולגיות. כל הגורמים האלה יוצרים מספר בתי גידול, ומגוון ביולוגי גדולים ביותר שמקנים לשמורה את חשיבותה הגדולה.
ארבעה אזורים פיטוגאוגרפיים מצויים בשמורה: האזור הסהרו-ערבי, האזור הסודאני, האזור האירנו-טורני, האזור הים-תיכוני. המספר הכללי של מינים שזוהו עומד על כ-800 מיני צמחים, ו-449 מינים של בעלי חיים. מבין מסוגי הצמחים בשמורה יש לציין את הערער הפיניקי, והסוג החשוב ביותר הוא ברוש מצוי, בשמורת דאנא מצויים העצים האחרונים של מין זה ששרדו באזור. כן גדלים בשמורה גם אלונים ירוקי עד וצמחי חולות כמו שיטה וגם מספר צמחי סלע שמקורם בסודאן. זהו הקו הדרומי ביותר לחברת הברוש המצוי. שלושה מיני צמחים נצפו על ידי בוטנאים רק בשמורה ולשמם הלטיני נוספה המילה "דאנא". למרות המספר הרב של מיני בעלי חיים באזור, 25 מתוכם מצויים בסכנת הכחדה. מבין בעלי חיים יצוינו חתול חולות, זאב סורי, חרדון צב, יעל נובי ושועל צוקים. מבין מיני הציפורים זהו בית גידולם של בזבוז לבנון ובז אדום. מושבת בזבוזי לבנון באזור היא הגדולה ביותר בעולם. סכנה גדולה לחי ולצומח בשמורה עדיין מהווים רעיית יתר, כריתה בלתי מבוקרת של עצים וציד בעלי חיים בעיקר יעלים וחוגלות סלעים.
בשמורה מספר שבילים המתאימים לטיולים רגלים בדרגות קושי שונות, ומדריכים רשמיים של RSCN מתושבי המקום מתקיימים מהדרכות אלו.
טריאתלון במשחקים האולימפיים
תחרויות טריאתלון נערכות במהלך המשחקים האולימפיים מאז אולימפיאדת סידני (2000). האלופים האולימפיים הראשונים היו השווייצרית בריגיטה מקמאהון והקנדי סיימון ויטפילד. התחרות כוללת שחייה למרחק קילומטר וחצי, מרוץ אופניים למרחק 40 ק"מ וריצה למרחק 10 ק"מ. בתחרות בסידני השתתפו 48 נשים ו-52 גברים, באולימפיאדת אתונה (2004) השתתפו 50 נשים ו-50 גברים, ומאז אולימפיאדת בייג'ינג (2008) משתתפים 55 נשים ו-55 גברים. כל מדינה יכולה לשלוח למשחקים עד שלושה טריאתלטים.
בתוצאה הטובה ביותר לגברים מחזיק הבריטי אליסטר בראונלי, שקבע את התוצאה 1:45.01 שעות באולימפיאדת ריו דה ז'ניירו (2016). בתוצאה הטובה ביותר לנשים מחזיקה האמריקאית גוון ג'ורגנסן, שקבעה את התוצאה 1:56:16 שעות באולימפיאדת ריו דה ז'ניירו.
מדליות
בחמשת האולימפיאדות בהן נערכו תחרויות טריאתלון, לא ניכרה דומיננטיות של מדינה מסוימת. 33 המדליות התחלקו בין 14 מדינות שונות, ו-11 מדליות הזהב התחלקו בין 9 מדינות שונות. האחים הבריטים אליסטר וג'ונתן בראונלי זכו ב-4 מדליות, שתי מדליות זהב לאליסטר ומדליות כסף וארד לג'ונתן.
אנג'לו פרוצי
פרוצי נחשב לאחד מגדולי השוערים האיטלקים בדורו. הוא זכה שלוש פעמים בתואר שוער העונה בסרייה א', וכן זכה עם יובנטוס בליגת האלופות בעונת. הוא נכלל בסגל נבחרת איטליה שזכתה במונדיאל 2006.
קריירת משחק
פרוצי החל את דרכו בקבוצת הנוער של רומא, ועלה לקבוצה הבוגרת בעונת. הוא ערך את הופעת הבכורה שלו בסרייה א' ב-13 בדצמבר 1987, בהפסד 2-0 למילאן, לאחר שנכנס כמחליף במקום פרנקו טנקרדי, שנפצע כתוצאה מזריקת חזיז מיציעי מילאן. הייתה זו הופעתו היחידה באותה עונה.
תואר האליפות הראשון של פרוצי הושג בעונת. באותה עונה השלימה הקבוצה זכייה בדאבל לאחר ניצחון בגמר הקופה איטליה על פארמה. במשחק הסופר קאפ האיטלקי בו השתתפה יובנטוס בזכות הזכייה, הורחק פרוצי בדקה ה-40, אך קבוצתו המשיכה לזכייה גם בתואר זה.
בעונת זכתה יובנטוס בתואר היוקרתי ביותר באירופה, ליגת האלופות. פרוצי פתח בשער קבוצתו במשחק הגמר מול אייאקס אמסטרדם. המשחק הגיע להכרעה בדו-קרב פנדלים, ובמהלכו עצר פרוצי את הבעיטות של אדגר דווידס וסוני סילוי, וסייע לקבוצתו לזכות בתואר לאחר ניצחון 4-2 בבעיטות ההכרעה. בשנתיים שלאחר מכן זכו פרוצי ויובנטוס בשתי אליפויות נוספות, בתואר הסופר קאפ האירופי ובתואר הגביע הביניבשתי. כמו כן הגיעה הקבוצה פעמיים נוספות לגמר ליגת האלופות, אך נוצחה בגמר 1997 על ידי בורוסיה דורטמונד ובגמר 1998 על ידי ריאל מדריד. בעונות אלו חולק לראשונה תואר שוער העונה בסרייה א', ופרוצי זכה בתואר פעמיים רצופות, ב-1997 וב-1998. בסיום עונת סיים פרוצי את דרכו ביובנטוס לאחר 301 הופעות בכל המסגרות.
בעונת עבר פרוצי, בצוותא עם מרצ'לו ליפי, מאמנו ביובנטוס מאז 1994, לקבוצת אינטר מילאנו. בתום עונה אחת, לאחר שהקבוצה סיימה במקום הרביעי וליפי סיים את דרכו בקבוצה, חזר לקבוצה השוער סבסטיאן פריי ופרוצי נמכר ללאציו, אותה אימן אז השוודי, סוון-יוראן אריקסון (הוחלף בהמשך העונה על ידי דינו זוף). באחד ממשחקיו הראשונים בקבוצה הוא פגש את קבוצתו האחרונה אינטר במסגרת הסופר קאפ האיטלקי, וזכה בתואר הראשון שלו בקבוצה לאחר ניצחון 4-3. בעונת זכו פרוצי ולאציו גם בגביע האיטלקי.
פרוצי שימש כשוער ראשון בלאציו עד לסיום עונת, בה זכה בפעם השלישית בתואר שוער העונה של הסרייה א'. במהלך העונה, לאחר הדרבי מול רומא ב-29 באפריל 2007, הודיע פרוצי כי יפרוש בתום העונה. ב-20 במאי הוא נכנס כמחליף בדקות הסיום של משחקה של לאציו מול פארמה, על מנת להיפרד מהקהל. היה זה משחקו האחרון בקריירה, בגיל 37.
נבחרת איטליה
פרוצי ייצג את נבחרת איטליה באולימפיאדת ברצלונה ב-1992. הוא רשם שתי הופעות במהלך הטורניר בו הודחה איטליה ברבע הגמר. את הופעת הבכורה שלו בנבחרת הבוגרת ערך פרוצי תחת המאמן אריגו סאקי ב-25 במרץ 1995, בניצחונה של איטליה 4-1 על במסגרת מוקדמות יורו 1996. הוא היה השוער הראשון של איטליה במהלך טורניר יורו 1996, בו הודחה כבש בשלב הבתים.
פרוצי שותף במרבית משחקי של איטליה במוקדמות מונדיאל 1998, ואף היה אמור לשמש בשוער הראשון בסגל של צ'זרה מלדיני למונדיאל, אך נפצע בסמוך לטורניר ולא נכלל בסגל, ובמקומו נכלל ג'אנלוקה פליוקה. הוא שיחק במדי הנבחרת עד ל-1999, והיה אמור להיכלל בסגל ליורו 2000, אך שוב נפצע בסמוך לטורניר ונאלץ שלא לשחק בטורניר. המאמן ג'ובאני טרפטוני רצה לזמן אותו לסגל למונדיאל 2002 כשוער שלישי, אך פרוצי סירב בטענה כי הקמעות לטורניר המונדיאל כבר נבחרו. למרות זאת, הוא בחר שכן לקבל את הזימון כשוער שלישי ליורו 2004, ואף נכנס כמחליף במשחק ידידות מול לקראת הטורניר. הייתה זו הופעתו הראשונה במדי הנבחרת אחרי כחמש שנים.
לאחר הפרישה
ב-2008, כשנה לאחר פרישתו, היה פרוצי בצוות המקצועי של תחת המאמן מרצ'לו ליפי. כשהאחרון סיים את תפקידו בעקבות הכישלון במונדיאל 2010, סיים גם פרוצי את תפקידו בנבחרת. ב-22 באוקטובר 2010 הוא מונה כעוזרו של צ'ירו פרארה בנבחרת איטליה עד גיל 21. ב-2 ביולי 2012, כשפרארה עבר לתפקיד המאמן בסמפדוריה, עבר איתו פרוצי לשמש כעוזר מאמן בקבוצה. אמנם, הוא פוטר מתפקידו יחד עם פרארה בעקבות כישלון הקבוצה כחמישה חודשים לאחר מכן.
כריסטופר מבוואריה
כריסטופר מבוואריה (26 בפברואר 1416 – 5 בינואר 1448) היה מלך דנמרק, תחת השם כריסטופר השלישי (בדנית: Christoffer III), בין השנים 1448-1440, מלך שוודיה, תחת השם כריסטופר (בשוודית: Kristofer), בין השנים 1448-1441 ומלך נורווגיה, תחת השם כריסטופר (בנורווגית: Kristoffer), בין השנים 1448-1442, בתקופת איחוד קאלמאר.
ראשית חייו
כריסטופר נולד ככל הנראה בעיר נוימרקט אין דר אברפלאץ שבבוואריה. הוא היה בנם של יוהאן, רוזן פפאלץ-נוימרקט, בנו של רופרכט, מלך גרמניה, וקתרינה מפומרניה, בתם של וורטיסלב השביעי, דוכס פומרניה ומריה ממקלנבורג, ואחותו של אריק מפומרניה. אביו של כריסטופר היה בנו של רופרט, מלך גרמניה. ב-1445 נשא כריסטופר לאישה את דורותיאה מברנדנבורג.
מלך
ב-1439 הודח אריק מפומרניה מתפקידיו כמלך דנמרק ומלך שוודיה. כאחיינו של אריק, כריסטופר, שלא היה מצוי במיוחד בפוליטיקה הסקנדינבית, נבחר על ידי מועצת המלוכה הדנית כיורשו של דודו, בתחילה כעוצר וב-9 באפריל 1440 הוא הוכרז כמלך דנמרק על ידי אספת המעמדות הדנית. הכוונה הייתה שהוא יהיה שליט בובה, כפי שנאמר עליו: "אם המועצה הייתה דורשת ממנו להוריד את הכוכבים מהשמיים, הוא היה מורה לעשות כן". עם זאת, הוא הצליח לשמור לעצמו שליטה מוגבלת. ככלל, ניתן לראות את תקופת מלכותו כראשיתה של תקופה ארוכה של איזון בין כוחה של המלוכה לבין כוחה של האצולה, שנמשכה עד 1660. ב-1441 הוא נבחר להיות מלך שוודיה וביוני 1442 הוא נבחר להיות מלך נורווגיה.
מרידות האיכרים
בתחילת תקופת מלכותו, הוא דיכא מרידות איכרים באי פין וביוטלנד. לאחר שהמרד בפין דוכא, הוא הפנה את תשומת לבו למרידה ביוטלנד. המצב בצפון יוטלנד, במיוחד במחוז ונדיסל, היה כה רגיש, עד כי צבא איכרים של 25,000 איש בהנהגתו של הנריק רבנטלוב, היווה איום על המשך שלטונו של כריסטופר. לפני שהוא הצליח לפעול, גייסו משפחות האצולה של יוטלנד צבא משלהן וצעדו מערבה מאולבורג כדי לחתור למגע עם כוחותיו של רבנטלוב.
האיכרים בנו קרון ענק מבוצר כדי להגן על עצמם מפני האבירים הרכובים שהם ידעו שיתייצבו לפניהם. הם גם הניחו שלושה ענפים לרוחב הביצה בחזית המחנה שלהם ואז שפכו עליהם עפר כדי שהם יראו כמו אדמה מוצקה. צבא האצילים בעל הביטחון העצמי המופרז, בהנהגתו של אסקה ברוק, התייצב בגבעת יורגן הקדוש ב-3 במאי 1441. האבירים הסתערו על המחנה ועד מהרה שקעו בביצה. האיכרים החלו לטבוח בהם. ברוק נהרג, גופתו בותרה וחלקיה נשלחו לעיירות באזור כאות אזהרה. לאחר מכן פשטו האיכרים על האחוזה החשובה באזור, העלו אותה באש ואילצו את האציל נילס גולדנסטין להימלט.
אופן הטיפול בשבויים לאחר הקרב חיזק את נחישותו של כריסטופר לדכא את המרד. הוא רכב בראש צבאו צפונה לעבר מחנה המורדים. מאחר שמספרם של המורדים עלה על מספרם של אנשיו, שלח כריסטופר מסר שכל מי שיעזוב את המחנה וישוב לביתו, לא ייענש על השתתפותו במרד. תושבי האי מורס והעיר תיסטד נעתרו לקריאתו של כריסטופר ולאחר מכן הטיחו בהם המורדים שהם פחדנים ובוגדים. בשלב זה פקד כריסטופר לתקוף את מחנה המורדים ב-8 ביוני ואף על פי שהאיכרים לחמו בפראות, הם לא יכלו לעמוד בפני האבירים שהיו חמושים בכבדות. אלפים מהמורדים נהרגו ועל אלה ששרדו הוטלו קנסות כבדים. התוצאה החמורה יותר של המרד הייתה שהמורדים איבדו את מעמדם כאנשים חופשיים והפכו להיות צמיתים בחוות בהן הם עבדו. המלך גזר עונש מוות על מי שייתפס כשהוא נושא נשק ארוך יותר מאשר סכין קטנה. תהליך שעבודם של איכרי דנמרק, שקודם לכן היו חופשיים, הושלם.
ההכתרה ויחסיו עם שוודיה
במאי 1442 נסע כריסטופר ללודוסה שבדרום-מערב שוודיה כי לפגוש את האצילים של כל שלוש הממלכות. שם הוא הוכתר כמלך נורווגיה ולאחר מכן נסע לאוסלו ולטרונדהיים כדי שבחירתו כמלך תאושרר. בשנה שלאחר מכן הוא הוכרז כמלך דנמרק. כאשר מקום מגוריו ברוסקילדה עלה באש, הוא עבר לקופנהגן והפך אותה לבירתה של דנמרק.
האצולה השוודית לא ששה לוותר על כוחה הפוליטי ולפיכך לא חיבבו את כריסטופר כלל וכלל, בטענה שהוא יותר מדי גרמני עבורם ושהוא התיר לדודו, המלך לשעבר, אריק מפומרניה, לעסוק בשוד ימי כשהוא יוצא מטירתו בגוטלנד ולא ניסה לעצור בעדו. הם תלו בו את האשמה בסדרה של יבולים חקלאיים ירודים. הרעב היה כה כבד עד כי אנשים ערבבו קליפות עצים טחונות עם מעט הקמח שהיה ברשותם. כריסטופר כונה בשוודיה בבוז "מלך הקליפה".
לעומת זאת, הוא ניסה להעניק תמיכה לערים ולסוחרים שלהן ככל שאפשרו לו זאת האצולה וברית ערי הנזה. במהלך תקופת מלכותו, הפכה קופנהגן להיות בירתה הקבועה של דנמרק.
המדיניות שהוא נקט נגד אריק מפומרניה לא הייתה לשביעות רצונם הן של שוודיה והן של ערי הנזה. מסמך היסוד של איחוד קאלמאר השתנה כך שלאצולה היה את רוב הסמכות להכתיב את המדיניות והמלך איבד את רוב הסמכויות שקודמיו השיגו מאז תקופת הויקינגים. תוצאותיה של מדיניות איזון זו לא הושגו עדיין כאשר הוא מת באופן פתאומי.
מותו
כריסטופר מת באופן פתאומי בהלסינבורג ב-1448. הוא נקבר בקתדרלת רוסקילדה. באוקטובר 1449 נישאה דורותיאה לכריסטיאן הראשון, מלך דנמרק. ב-1654 חזרה משפחתו למלוך בשוודיה.
אנטל ואגו
אנטל "טוני" וייס-ואגו (בהונגרית: Antal Vágó; פאסטו, 9 באוגוסט 1891 – בודפשט, דצמבר 1944) היה כדורגלן יהודי-הונגרי, שחקן נבחרת הונגריה בכדורגל. זכה עם קבוצתו ב-8 תוארי אליפות הונגריה (1914, 1917–1923). ייצג את הונגריה באולימפיאדת סטוקהולם (1912). בימים האחרונים של שנת 1944 בעת מלחמת העולם השנייה נרצח, נורה ככל הנראה למוות ונזרק לדנובה על ידי אנשי מפלגת צלב החץ.
הוא אחיו המבוגר של הכדורגלן והמאמן זולטאן ואגו.
ביוגרפיה
נולד בשם אנטל וייס בפאסטו, למשפחה יהודית. אנטל היה אחד מ"נערי וייס" עם אחיו, זולטאן, שהיה צעיר ממנו בשנה. אנטל בעט ברגל שמאל וזולטאן בעט ברגל ימין. באליפות הונגריה של 1908/09 הוא כבר שיחק בקבוצת הנוער של "מועדון התעמלות של הבירה" ומייד לאחר מכן בקבוצה הבוגרת.
הברית למען ברזיל
הברית למען ברזיל (בפורטוגזית: Aliança pelo Brasil, בראשי תיבות: APB) היא מפלגה פוליטית ברזילאית, שהוקמה כמפלגה שמרנית על ידי נשיא ברזיל ז'איר בולסונארו, ב־1 בנובמבר 2019, לאחר שהצהיר על עזיבתו את המפלגה הליברלית חברתית (PSL).
אנטל ואגו
ביוגרפיה
בשנת 1911 הוחתמו שני האחים על ידי מ.ט.ק. בודפשט, שנחשבה למועדון של יהודים. הוא שיחק ב-180 משחקים עד לשנת 1924. בגיל 18 צורף לנבחרת הונגריה בכדורגל שניצחה את אוסטריה ושיחק בתפקיד קשר שמאלי. בין 1908 ל-1917 הופיע בנבחרת הכדורגל של הונגריה 17 פעמים, כולל באולימפיאדת סטוקהולם (1912).
הברית למען ברזיל
לאחר פגישה בארמון פלנלטו עם מחוקקים ממפלגת PSL, בולסונארו הודיע על עזיבתו את המפלגה ודן בדרכים ליצור מפלגה חדשה. לאחר הפגישה פרסם בולסונארו הודעה במדיה החברתית ובה נאמר כי "היום (12 בנובמבר) הודעתי על התפטרותי מ-PSL ותחילת הקמת מפלגה חדשה: הברית למען ברזיל" והודה "לכל מי ששיתף איתי פעולה ב-PSL ומי שהיו שותפים לבחירות 2018".
בשבועות שקדמו להכרזה על הקמת המפלגה, בולסונארו היה נתו בסכסוך עם יו"ר PSL, לוסיאנו ביבר, מה שהוביל למשבר פנימי. באוקטובר 2019, בולסונארו הצהיר בתמיכתו "לשכוח" את המפלגה באומרו כי גורלו של ביבר "נחתם".
לדברי בולסונארו, הברית למען ברזיל היא "מפלגה שמרנית, המכבדת את כל הדתות, תומכת בערכי המשפחה, תומכת בזכות להגנה עצמית, בזכות להחזיק נשק, סחר חופשי עם העולם כולו, ללא שום אג'נדה אידאולוגית." התקשורת הברזילאית, עם זאת, תייגה את המפלגה החדשה של בולסונארו כתנועה פופוליסטית מהימין הקיצוני.
טיבור שר
טיבור שר (במקור רובינשטיין; בהונגרית: Scher Tibor; קישקרש, 27 ביולי 1912 – בודפשט, 2 ביולי 1975) היה היסטוריון העת העתיקה, רב, מומחה במדעי יהדות, השפה העברית והמחקר שקשור לעברית, ספרן, דוקטור למדעים בהיסטוריה, (1963) פרופסור באוניברסיטה.
ביוגרפיה
טיבור רובינשטיין נולד כבנם של אנטל רובינשטיין, מורה בבית ספר עממי ושל אילונה שר, אך מאוחר יותר אומץ (מסיבה בלתי ידועה) על ידי אהרון שר, בעל משרה בקהילה היהודית ואסתר ליכטמן וכך הפך שם משפחתו לשֶר. הוא סיים את לימודיו העל תיכוניים באוניברסיטת פאזמאני פטר (כיום שמה אוניברסיטת אטווש לוראנד) ובבית המדרש לרבנים בבודפשט (1936). הוא היה מורה בגימנסיה עד 1945. לאחר מכן בשנים 1946–1948 היה נספח תרבות בארץ ישראל וראש "המכון ההונגרי" בירושלים. בשנים 1948–1950 היה ראש לשכת הדקאן בפקולטה למדעי הרוח של אוניברסיטת אטווש לוראנד ובשנים 1950–1952 היה מנהל הספרייה של האקדמיה ההונגרית למדעים. בתקופה זו הוקמה הספרייה המזרחנית של האקדמיה ההונגרית למדעים. בשנים 1952–1956 היה מנהל ספריית האוניברסיטה של פץ'. במשך שנתיים עבד במכון להיסטוריה של האקדמיה האוקראינית למדעים. מ-1958 ועד מותו היה פרופסור חבר במחלקה למדעי הספרנות, ולאחר מכן של המזרח העתיק של אוניברסיטת אטווש לוראנד. מאמריו פורסמו ב"סקירת הספרים ההונגרית" (Magyar Könyvszemle),ב-Acta Orientalia, וב"הספרן" (Könyvtáros).
פייסרב פורום
פייסרב פורום (באנגלית: Fiserv Forum; נכתב כ-fiserv.forum) היא זירה רב-תכליתית הממוקמת במרכז העיר מילווקי, ויסקונסין, המשמשת כביתן של קבוצת ה-NBA מילווקי באקס ושל קבוצת כדורסל המכללות מרקט גולדן איגלס של אוניברסיטת מרקט.
הבנייה החלה ב-18 ביוני 2016, והאולם קיבל את תעודת האכלוס שלו ב-5 ביוני 2018. הזירה נפתחה ב-26 באוגוסט 2018.
היסטוריה
למרות היותו אחד ממתקני ה-NBA המובילים כאשר הושלם ב-1988, בראדלי סנטר היה אחת מזירות ה-NBA הפעילות הוותיקות עד סוף תקופת השכירות של הבאקס ב-2018. רק המדיסון סקוור גארדן בניו יורק והאורקל ארנה באוקלנד היו ותיקים יותר ממרכז בראדלי; עם זאת, גם מדיסון סקוור גארדן וגם אוקלנד ארנה שופצו באופן מהותי במהלך הזמן, כאשר האורקל ארנה הוחלף בסופו של דבר בצ'ייס סנטר החדש בסן פרנסיסקו לקראת עונת. הכספים לבניית בראדלי סנטר נתרמו על ידי ג'יין בראדלי פטיט ובעלה לויד פטיט ללא כל הפרשה לצורכי ההון ארוכי הטווח של הבניין או להוצאות התפעול השנתיות. אף על פי שהמתקן היה עצמאי, השוכרים שלו, כמו הבאקס, היו בעמדת נחיתות בהשוואה לקבוצות NBA אחרות בגלל ההסדר.
הבעלים לשעבר של באקס והסנאטור לשעבר הרברט קוהל הציע לבנות זירה חדשה במרכז העיר שתחליף את בראדלי סנטר. באזור התקיים דיון לא מבוטל על הרעיון של זירה במימון ציבורי ובסופו של דבר לא הושגה החלטה. בשנת 2009, מושל ויסקונסין, ג'ים דויל, כלל הפרשה בתקציב ההון של המדינה המבקשת תמיכה של 5 מיליון דולר בגיוס המדינה לשיפוץ בראדלי סנטר. מועצת המנהלים של בראדלי סנטר אמר לגורמים רשמיים במדינה שהבניין זקוק לשיפוצים בשווי 40 מיליון דולר, אז לפי הדיווחים הם הסכימו לגייס את 35 מיליון הדולרים הנותרים בעצמם.
ב-18 בספטמבר 2013, סגן הנציב של ה-NBA אדם סילבר, סייר בזירה ואמר שחסרים לה כמה אלפי מטרים רבועים מהסטנדרטים של ה-NBA, וגם חסרים בה מתקנים רבים. ב-16 באפריל 2014, הכריז קוהל על הסכם למכירת הזיכיון למשקיעי קרנות הגידור של ניו יורק, מארק לסרי ו-ווסלי אדנס. העסקה כללה הפרשות של 100 מיליון דולר כל אחד מקוהל וקבוצת הבעלות החדשה, בסך כולל של 200 מיליון דולר, לבניית זירה חדשה במרכז העיר. לאחר מכן ה-NBA הודיעה לבאקס שהמועדון לא יורשה לחדש את חוזה השכירות שלהם בבראדלי סנטר, שיסתיים לאחר עונת, וכי הקבוצה צריכה לבנות אולם חדש או לשפץ אחד ישן שישמש כביתה בתחילת 2018, או שהזיכיון ייקנה מלסרי ואדנס ויימכר לקבוצת בעלות אחרת, בלאס וגאס או בסיאטל, מה שאומר עזיבה בטוחה של הבאקס ממילווקי. ב-15 ביולי 2015 אישר הסנאט של ויסקונסין מימון לזירה החדשה ברוב של 21 מול 10, וב-28 ביולי 2015, אספת מדינת ויסקונסין אישרה מימון נוסף ברוב של 52 מול 34. ב-12 באוגוסט 2015, המושל סקוט ווקר חתם על תוכנית ההוצאות על הזירה בפארק הירידים של מדינת ויסקונסין בווסט אליס, ויסקונסין.
מועצת העיר מילווקי אישרה את התוכנית ברוב של 12–3 ב-22 בספטמבר 2015. ועדת התוכניות של העיר נתנה אישור מותנה פה אחד לתוכניות הפיתוח הכלליות של הבאקס לקרקע במסדרון הפארק המזרחי ב-23 בנובמבר, תוך הכרה בבעיות חניה אפשריות באזור.
ב-13 באפריל 2016, הבאקס חתמו על חוזה שכירות ל-30 שנה לשחק בזירה החדשה. בנוסף, אוניברסיטת מרקט הסכימה לשכור את הזירה למשחקי הבית שלה, החל משנת 2018. בניגוד להסכם הקודם של מרקט עם בראדלי סנטר, הסכם החכירה עם הפייסרב פורום מסתיים באביב 2025, מה שמאפשר למרקט את האופציה להחליט להמשיך לבנות זירה קטנה משלה למשחקים עם פחות משתתפים, ולהשתמש בפייסרב פורום רק למשחקים נגד יריבות גדול יותר.
ב-2 במאי 2017, נשיא הבאקס, פיטר פייג'ין, הצהיר כי בניית הזירה נותרה בלוח הזמנים ובתקציב. ב-26 באוגוסט 2018, הפייסרב פורום נפתח רשמית בטקס גזירת הסרט במסיבה השנתית הרביעית של באקס בלוקס. האירוע החי הראשון בפייסרב פורום היה הקילרס עם Violent Femmes ב-4 בספטמבר 2018. .
הבאקס שיחקו את משחק הפתיחה שלהם בפייסרב פורום במהלך ההכנה לעונה מול שיקגו בולס ב-3 באוקטובר 2018, שנגמר בניצחון 116–82 פתיחת העונה הסדירה של הפורום נערכה ב-19 באוקטובר 2018 נגד אינדיאנה פייסרס. הבאקס ניצחו 118–101. העונה הראשונה של הבאקס בפורום הייתה הצלחה גדולה, כאשר הבאקס סיימו את העונה הסדירה עם עונתם הראשונה של 60 ניצחונות מאז. הם גם הגיעו למאזן 33–8 בפורום, מאזן הבית השני בטיבו ב-NBA. ב-14 באפריל 2019, הפורום אירח את משחק הפלייאוף הראשון שלו, משחק 1 בסיבוב הראשון בין הבאקס לדטרויט פיסטונס, בו הבאקס ניצחו 121–86.
ב-11 במרץ 2019, הוכרז כי הפייסרב פורום יארח את הוועדה הדמוקרטית הלאומית לקראת בחירות 2020 בין ה-13 ל-16 ביולי 2020. מאוחר יותר היא נדחה ל-17–20 באוגוסט 2020, עקב מגפת הקורונה בארצות הברית. עם זאת, ב-24 ביוני 2020, הוכרז כי הוועידה תקטן ובמקום זאת יתקיים בוויסקונסין סנטר הסמוך.
ב-22 בפברואר 2020, הבאקס קבעו שיא נוכחות חדש בפורום, כאשר 18,290 אוהדים הגיעו כדי לראות את הבאקס משחקים נגד הפילדלפיה 76', בו הבאקס ניצחו 119–98. שיא זה נשבר פחות משבוע לאחר מכן, ב-28 בפברואר 2020, כאשר 18,412 אוהדים צפו בבאקס מנצחים את האוקלהומה סיטי ת'אנדר 133–86.
הבאקס זכו להצלחה ניכרת בפייסרב פורום מאז פתיחתו, ורשמו מאזן עונה סדירה של 87–21 (80.5% אחוזי ניצחון) ומאזן פלייאוף של 16–3 בפורום.
זכויות שם
ב-26 ביולי 2018, הסכימו הבאקס לעסקת זכויות שמות ל-25 שנים עם פייסרב, חברת טכנולוגיה לשירותים פיננסיים מהפרוור ברוקפילד.
כינויים
מאז משחק הבכורה שלו, הפורום זכה לשני כינויים: ארבע-אחד-פורום (או פור-וואן-פורום, באנגלית: Four-One-Forum), בהתייחסו לקידומת הטלפון של מילווקי, 414; והבית שיאניס בנה (באנגלית: The House That Giannis Built), בהתייחס לעובדה שכוכב הבאקס יאניס אדטוקומבו תרם רבות לקבוצה ולהבאת אוהדים למשחקים.
הופעות ואירועים
במהלך עונת האליפות של הבאקס בשנת אירח הדיר דיסקריט (האזור במילווקי המכיל את רוב אתרי הספורט של העיר) מסיבות צפייה לאוהדים ברחבה שמחוץ לפייסרב פורום. ככל שהקבוצה הגיעה יותר לפלייאוף ולגמר ה-NBA, נפתחו אזורי צפייה נוספים באתר הקודם של הבראדלי סנטר, כמו גם שטח פתוח נוסף מדרום לפורום. ברחבה לבדה, היו יותר מ-25,000 אוהדים שצפו במשחקים, ועם הביקוש הנוסף והאזורים הנוספים שנפתחו, המספר הכולל של האוהדים גדל ליותר מ-65,000 בזכייה באליפות של הבאקס ב-20 ביולי 2021, אף על פי שמשטרת מילווקי העריכה כי סך כל האנשים בסביבת הדיר דיסקריט קרוב יותר ל-100,000. על פי מספר מקורות, מסיבות הצפייה במהלך האליפות של הבאקס הכניסו למעלה מ-70 מיליון דולר בהכנסה נוספת לעסקים מקומיים בדיר דיסקריט ובסביבתו. ב-27 בספטמבר 2021, הפייסרב פורום הודיע כי הדיר דיסקריט יארח מסיבות צפייה גם עבור קבוצת הבייסבול מילווקי ברוארס בפלייאוף ה-MLB.
הזירה גם ממשיכה מסורת של מילווקי בהיותה מיקום משחק הסילבסטר של הארלם גלובטרוטרס.
מציאות מדומה (אלבום)
מציאות מדומה הוא אלבום הבכורה של המוזיקאי והזמר הישראלי אבי מסיקה, שיצא ב-6 במאי 2004. רוב השירים באלבום נכתבו, הולחנו והופקו על ידי מסיקה עצמו, ומתארחים באלבום אמנים נוספים, ביניהם: שי 360, יאנגי (כלא 6), דנידין ושורטי.
השיר "תני לי אהבה", שבוצע יחד עם חגי חייט וראובן המלאך (ראובן שמעון), הגיע למקום ה-2 במצעד הפזמונים העברי השנתי של גלגלצ.
אליפות האומות האפריקאיות
אליפות האומות האפריקאיות (באנגלית: CAF African Nations Championship; בצרפתית: Championnat d'Afrique des Nations) או בקיצור CHAN, הוא טורניר הכדורגל המשני של הנבחרות החברות ב-CAF (התאחדות הכדורגל האפריקנית). הטורניר הוקם ב-2009 והתקיים שוב שנתיים לאחר מכן. החל מ-2014 הטורניר מתקיים אחת לשנתיים. לפני כן, לא היה טורניר משני, והיו מתקיימים טורנירי הכנה ומשחקי ידידות לגביע הבכיר לאומות של היבשת "גביע אפריקה לאומות", ומכך הטורניר מתקיים בשנים שבהם לא מתקיים הגביע הבכיר.
היסטוריה
הקמת טורניר אליפות אפריקאית היה עקב הרצון לחזק את התעניינות הקהל העולמית בטורנירים של הנבחרות האפריקאיות מעבר לטורניר העיקרי והבכיר שמתקיים כל שנתיים. עקב חוסר פופולריות של הליגות המקומיות האפריקאיות ועזיבת רוב השחקנים הבכירים והכישרוניים לליגות אירופאיות ואחרות, שם ישלמו להם יותר ויקבלו הכרה תקשורתית משמעותית, ולכן רצתה CAF לנסות לתת במה נוספת לשחקנים מליגות פחות בכירות ולעודד את הופעתם בגביעים האפריקאים. ההכרזה הראשונה על קיום הטורניר היה ב-11 בספטמבר 2007.
העפלה לטורניר ופורמט
לאחר מכן בטורנירים שהתקיימו מ-2011 ואילך שובצו 16 נבחרות לטורניר באופן הבא:
מתוך כל המעפילות לתחרות מוגרלות כל הנבחרות באופן רנדומלי ל-4 בתים של 4 נבחרות בכל בית. לאחר מכן מעפילות 2 הראשונות מכל בית לשלב הנוקאאוט שמתחיל בשלב רבע הגמר בהצלבה (מקום ראשון נגד מקום שני בבית אחר).
נאזי פאיקידזה
נאזי נודארובנה פאיקידזה, לפעמים מכונה גם פאיקידזה-בארנס,(בגיאורגית: ნაზი პაიკიძე; ברוסית: Нази Нодаровна Паикидзе-Барнс ; נולדה ב-27 באוקטובר 1993) היא שחמטאית גאורגית-אמריקאית בדרגת אמן בינלאומי. הייתה אלופת העולם לנוער נשים פעמיים ואלופת אירופה לנוער נשים בקטגוריית הגיל שלה וחמש פעמים אלופת ארצות הברית לנשים.
מרצדס AMG (פורמולה 1)
מרצדס AMG (באנגלית: Mercedes AMG Petronas Formula One Team) היא קבוצת מרוצים מבית מרצדס-בנץ המתחרה במרוצי הפורמולה 1.
נאזי פאיקידזה
החל מיוני 2018 היא אינה פעילה.
ביוגרפיה
נאזי פאיקידזה נולדה באירקוטסק שבסיביר, רוסיה. אביה היה מהנדס מכונות, ואמה ביוכימאית. אביה לימד אותה לשחק שחמט כאשר הייתה בת ארבע. באותה שנה עברו הוריה לטביליסי, בירת גאורגיה, שם גדלה עם אזרחות כפולה – גאורגית ורוסית.
בטביליסי למדה פאיקידזה בבית הספר היסודי, שבו שחמט היה חלק מתוכנית הלימודים, והיא מספרת כי השחמט הפך לשיעור האהוב עליה. המורה לשחמט שלה זיהה את הכישרון שלה והציע להוריה לשקול שחמט כמקצוע בשביל הבת שלהם. פאיקידזה אמרה: "'לכל המשפחה בגאורגיה יש שחמט והם יודעים איך לשחק. כולם בארץ יודעים את שמותיהם ואת פניהם של שחקני שחמט הגאורגים הטובים ביותר.'"בשנת 1999, בגיל 6, פאיקידזה החלה לעבוד עם המאמן המקצועי לשחמט הראשון והשתפרה במהירות. רק שלוש שנים מאוחר יותר, בשנת 2003, בגיל 9, פאיקידזה ניצחה בפעם הראשונה שלה בטורניר בינלאומי: אליפות שחמט לנוער באירופה, בקטגוריה עבור בנות עד גיל 10. אחרי הטורניר הזה היא הרוויחה את התואר אמן של פיד"ה. המשפחה שלה עברה לגור במוסקבה ב-2006.
מרצדס AMG (פורמולה 1)
היסטוריה
למותג מרצדס מסורת ארוכה במרוצי הגרנד פרי. ביולי 1894 השתתפה מכונית בנץ באירוע הספורט המוטורי הראשון שהתקיים בהיסטוריה: מרוץ הפריז-רואן שאורגן על ידי העיתון לה-פטי ז'ורנל, בו נבדקו היבטים כגון מהירות לצד אמינות ועמידות המכוניות בנסיעה על ציר באורך 126 קילומטרים בין שתי הערים. בנוסף במרוץ זה השתתפו גם שתי מכוניות מצוידות במנועי דיימלר 2 צילינדרים. מרוץ זה הסתיים בהצלחה גדולה עבור דיימלר כאשר את הפרס הראשון חלקו שתי המכוניות בעלות מנועי החברה והמכונית של חברת בנץ בנץ בה נהג אמיל רוג'ר קיבלה את הפרס החמישי. בשנת 1903 השתתפה בנוסף בסבב המרוצים הצרפתי גביע גורדון בנט וניצחה במרוץ שהתקיים בקילדייר. מרצדס השתתפה במרוצי מכוניות נוספים בתחילת המאה העשרים כאשר הבולטים שבהם הם מרוצי אינדיאנפוליס 500 ומרוצי הטארגה פלוריו. בשנת 1926 בוצע מיזוג חברות בין דיימלר ובין בנץ לחברת דיימלר-בנץ ובמקביל החלה החברה לחזור ולהתמודד במרוצי מכוניות בהדרגה זאת לאחר שבמהלך שנות ה-20 הוחרמו קבוצות גרמניות לאחר מלחמת העולם הראשונה ונאסר עליהם להשתתף במרוצים. מרוץ בולט ראשון בו השתתפה החברה היה מרוץ 24 השעות של לה מאן בשנת 1930.
נאזי פאיקידזה
ביוגרפיה
אחיה של פאיקידזה היה כדורגלן.
מרצדס AMG (פורמולה 1)
חצי הכסף (שנות ה-30)
בשנת 1931 החלה קבוצת מרצדס-בנץ להתחרות במרוצי הגרנד פרי למכוניות. במרוצים אלה ידעה הצלחות רבות לצד חברת אוטו יוניון (לימים אאודי), כאשר החל משנת 1932 זכו שתי החברות בכל אחת מאליפויות אירופה במרוצי הגרנד פרי, האליפות החשובה ביותר בשנים ההן. צבען הכסוף של המכוניות וההצלחות הרבות להן זכו, זיכו את שתי החברות בכינוי חצי הכסף (Silver Arrows) של גרמניה. שם זה הפך מאוחר יותר לכינוי קבוצת הפורמולה 1 של מרצדס-בנץ בשנים בהן התמודדה (1954–1955) וכן למכוניות הספורט של החברה. בעקבות פרוץ מלחמת העולם השנייה פסקו תחרויות המרוצים באירופה.
נאזי פאיקידזה
קריירת השחמט
פאיקידזה זכתה בשתים עשרה מדליות באליפות אירופה בשחמט לנוער, אליפות העולם בשחמט לנוער, ואליפות עולם לשחמט לצעירים, כולל שש מדליות זהב, במגוון קטגוריות גיל. היא ניצחה את אליפות אירופה בשחמט לנוער ארבע פעמים: בבודווה 2003 (קטגוריית בנות מתחת לגיל 10), הרצג נובי 2005 (קטגוריית בנות מתחת לגיל 12), שיבניק 2007 (קטגוריית בנות מתחת לגיל 14), הרצג נובי 2008 (קטגוריית בנות מתחת לגיל 16). היא זכתה במדליות באליפות העולם בשחמט לנוער בשנת 2003 (ארד בקטגוריית בנות מתחת לגיל 10), בלפור 2005 (כסף בקטגוריית בנות מתחת לגיל 12), בטומי 2006 (ארד בקטגוריית בנות מתחת לגיל 14), 2007 (זהב בקטגוריית בנות מתחת לגיל 14), 2008 (זהב בקטגוריית בנות מתחת לגיל 16), אנטליה 2009 (ארד בקטגוריית בנות מתחת לגיל 16). היא גם זכתה בשתי מדליות ארד באליפות העולם לבנות מתחת לגיל 20, בגזיאנטפ 2008 ומדרס 2011.
ב-2008, בגיל 14, פאיקידזה החלה להתאמן, בין היתר, עם רב האמן הרוסי ולדימיר בלוב.
מרצדס AMG (פורמולה 1)
דיימלר-בנץ (1955–1954)
בשנת 1954 שבה מרצדס-בנץ להתמודד לראשונה במרוצי מכוניות לאחר המלחמה כאשר החלה להתחרות במרוצי הפורמולה 1, אשר הפכו בשנת 1950 לאליפות העולם במרוצים. מרוץ הבכורה של החברה התקיים ב-4 ביולי במהלך מרוץ הגרנד פרי הצרפתי כאשר חואן מנואל פנג'יו אלוף העולם לשנת 1951 נהג עבורה לצד הנהגים קארל קלינג והנס הרמן. הקבוצה זכתה להצלחה מיידית כאשר באותו מרוץ סיימה במקומות 1–2 זאת בנוסף להקפה המהירה ביותר שהושגה במרוץ. במהלך העונה ניצח פנג'יו שלושה מרוצים נוספים וזכה לבסוף באליפות העולם לשנת 1954.
נאזי פאיקידזה
קריירת השחמט
בשנת 2010 פאיקידזה זכתה באירוע פתוח לנשים במוסקבה, זכתה באליפות מוסקבה לנשיםובמוקדמות לנשים, וסיימה רביעית בגמר האליפות לנשים ברוסיה.
בשנת 2011 פאיקידזה ייצגה את גאורגיה באליפות אירופה לקבוצות נשים התשיעית בפורטו קארס 2011, זכתה במדליית ארד לקבוצות. בשנת 2012 לפאיקידזה הוענק התואר אמן בינלאומי.
בשנת 2013 פאיקידזה התחרתה במספר קטן של אירועי שחמט בינלאומיים בארצות הברית לאחר המעבר לבולטימור, מרילנד, ארצות הברית. לאחר מכן היא שינתה את ההתאחדות פיד"ה שלה לזה של ארצות הברית.
מרצדס AMG (פורמולה 1)
1994-2009
בעונת 1994 חזרה קבוצת מרצדס-בנץ למרוצי הפורמולה 1 לראשונה מאז פרשה בשנת 1955 כאשר החלה בשיתוף פעולה עם קבוצת אילמור (Ilmor) הבריטית, וסיפקה מנועים לקבוצת סאובר לעונת 1994.
בעונת 1995 החלה לספק מנועים לקבוצת מקלארן. שיתוף פעולה זה עם מקלארן נמשך עד לשנת 2014 וידע הצלחות רבות, כאשר שיאו היה זכייתו באליפות העולם לנהגים של הנהג מיקה האקינן במשך שנתיים ברציפות בעונות 1998 ו-1999, וזכייתה של קבוצת מקלארן-מרצדס באליפות העולם ליצרנים בשנת 1998. הישג נוסף משיתוף פעולה זה נרשם בשנת 2008 כאשר לואיס המילטון זכה באליפות הנהגים.
נאזי פאיקידזה
קריירת השחמט
באפריל 2016 פאיקידזה זכתה באליפות ארצות הברית לשחמט לנשים, בהופעה השנייה שלה, לאחר שצברה 8 וחצי נקודות מ-11 אפשריות.
מרצדס AMG (פורמולה 1)
1994-2009
בעונת 2009 מרצדס סיפקה מנועים לקבוצת בראון GP, בסוף העונה זכתה הקבוצה באליפות העולם ליצרנים ונהגה ג'נסון באטן זכה באליפות הנהגים. בנוסף בשנת 2009 החלה מרצדס למספק מנועים לקבוצת פורס-אינדיה, שיתוף פעולה זה נמשך גם לאחר שהקבוצה שינתה את שמה לאסטון מרטין.
נאזי פאיקידזה
קריירת השחמט
באוקטובר 2016 פאיקידזה הודיעה כי בכוונתה להחרים את אליפות העולם בשחמט לנשים בשנת 2017 בטהראן, שבאיראן, בשל קוד הלבוש:"'אני לא אלבש חיג'אב ואתמוך בדיכוי של נשים. אפילו אם זה אומר שאפספס את אחת התחרויות החשובות ביותר בקריירה שלי.'"היא קיבלה תמיכה מהתאחדות ארצות הברית לשחמט, כמו גם מהשחמטאים נייג'ל שורט וגארי קספרוב. העצומה שלה באינטרנט שמבקשת להעביר את האליפות או להקל על חוקי החיג'אב קיבלה מעל 15,000 חתימות.
מרצדס AMG (פורמולה 1)
2013–2010
מרצדס חזרה להתחרות בפורמולה 1 כקבוצה עצמאית בעונת המרוצים 2010. לאחר שרכשה 45.1% מקבוצת המרוצים בראון GP הבריטית, כאשר 30% נרכשו כבר בשנת 2009 על ידי אבאר - חברת השקעות מאבו דאבי אשר בין היתר מחזיקה במניות בקונצרן דיימלר AG, ולצד הסכם חסות מסחרית מחברת הנפט והגז המלזית פטרונס (Petronas), מיתגה מרצדס-בנץ מחדש את שם קבוצת המרוצים אשר בשליטתה כעת מבראון GP ל-מרצדס GP. מנהלה הטכני של הקבוצה רוס בראון נשאר בתפקידו.
נאזי פאיקידזה
חיים אישים
פאיקידזה היא התחתנה עם מהנדס אמריקאי בשם גרג בארנס, שוכנת באזור של לאס וגאס, נבדה, ארצות הברית. השם הפרטי הגאורגי של פאיקידזה הוא נאזי (ნაზი), שמשמעותו "עדינה". היא הסבירה כי ההגייה הנכונה היא "נא-זי". היא נקראה על שם סבתא שלה.פאיקידזה למדה באוניברסיטת מרילנד, בולטימור, מחוז (UMBC), אשר תוכנית השחמט שלה זכתה במספר שיא של פעמים הן את הפאן-אמריקאי הקולג'ים נבחרת שחמט אליפות ואת הגביע הנשיא. היא הצטרפה לצוות UMBC בסתיו של 2012.
מרצדס AMG (פורמולה 1)
2013–2010
לעונת 2010 החתימה מרצדס את הנהגים ניקו רוזברג ומיכאל שומאכר אשר חזר מפרישה לאחר 3 שנים. עונה זו הייתה פושרת מבחינת תוצאות עבור מרצדס, כאשר את התוצאות הטובות ביותר השיג רוזברג שהגיע לפודיום 3 פעמים לאחר שסיים במקום השלישי במרוצים במלזיה, שאנגחאי וסילברסטון. חזרתו של שומאכר הייתה מאכזבת במיוחד כאשר לא הגיע אל הפודיום במשך כל העונה, וסיים לבסוף בדירוג אחרי בן קבוצתו רוזברג. בסוף עונת 2010 סיימה הקבוצה במקום הרביעי באליפות היצרנים לאחר שהשיגה 216 נקודות.
לקראת עונת 2011 רכשה דיימלר את 24.9% הנותרים של הקבוצה והפכה כעת לבעלים המלאים. כמו כן בעונה זו ידעה הקבוצה הצלחה חלקית בלבד וסיימה שוב במקום הרביעי בדירוג היצרנים בסוף השנה.
לעונת 2012 שוב מיתגה מרצדס מחדש את שם הקבוצה הפעם ממרצדס GP פטרונס למרצדס AMG פטרונס (Mercedes AMG Petronas F1 Team). בספטמבר 2012 מונה ניקי לאודה לשעבר אלוף פורמולה 1 לשמש כיושב ראש הקבוצה ללא סמכות ניהולית. בעונה זו ניקו רוזברג סיים ראשון במקצי הדירוג במרוץ שאנגחאי בסין והשיג את הפול פוזישן הראשון עבור קבוצת מרצדס מאז שחואן מנואל פנג'יו עשה זאת ב-1955. בנוסף ניצח רוזברג את מרוץ זה והשיג עבור מרצדס ניצחון ראשון במרוץ פורמולה 1 מזה 57 שנים. רוזברג הפך לנהג הגרמני הראשון אשר ניצח במרוץ גרנד פרי במכונית גרמנית מאז עשה זאת הרמן לנג בגרנד פרי השווייצרי בשנת 1939. בסוף העונה סיים מיכאל שומאכר במקום השלישי בדירוג הנהגים אך עלה לבסוף למקום השני לאחר שלואיס המילטון מקבוצת מקלארן נמצא אשם ונענש על עבירה שביצע.
בעונת 2013 בוצעו בקבוצת מרצדס שינויים משמעותיים כאשר המשקיע טוטו וולף רכש 30 אחוזים ממניות הקבוצה והצטרף לקבוצה בתפקיד המנכ"ל. החל מסוף עונת 2013 משמש וולף כראש חטיבת המרוצים של מרצדס-בנץ ובאחריותו כל תוכניות המרוצים של המותג. בנוסף הצטרף לקבוצה המנהל הטכני פאדי לואו שהגיע מקבוצת מקלארן והחל לעבוד לצדו של רוס בראון, דבר שהוליך בסופו של דבר לעזיבתו של בראון בסוף העונה לאחר חילוקי דעות עם ראשי הקבוצה. בעונה זו בוצע גם שינוי בצוות הנהגים לאחר שמיכאל שומאכר פרש סופית ובמקומו הוחתם הנהג הבריטי לואיס המילטון. את ניצחונו הראשון עבור הקבוצה השיג המילטון במרוץ הונגריה. בעונה זו ידעה קבוצת מרצדס הצלחה רבה כאשר רוזברג ניצח בגרנד פרי מונקו היוקרתי ואת מרוץ סילברסטון. בסוף עונת 2013 סיימה מרצדס במקום השני באליפות העולם ליצרנים לפני יריבתה פרארי. במאי 2013 חתמה הקבוצה חוזה ארוך טווח לאספקת מנועים לקבוצת ויליאמס F1.
2014–היום
עונת 2014 נפתחה בהצלחה רבה מאוד עבור קבוצת מרצדס כאשר ניקו רוזברג ניצח במרוץ פתיחת עונת הפורמולה 1 שהתקיים באוסטרליה, והמילטון ניצח בכל ארבעת המרוצים הבאים ברציפות. לאורך כל העונה הציגה מרצדס שליטה מוחלטת בסבב כאשר המילטון ניצח 11 מרוצים ובן קבוצתו רוזברג ניצח 5 מרוצים, כאשר בסה"כ השיגה מרצדס 16 ניצחונות ובכך שברה את שיא 15 הניצחונות בעונה אחת של שהושג על ידי מקלארן בשנת 1988. בסוף עונת 2014 זכה לואיס המילטון באליפות העולם לנהגים ומרצדס זכתה באליפות העולם לקבוצות. בספטמבר 2014 הודיעה מרצדס כי החתימה את הנהג הצעיר פסקל ורליין על מנת לשמש כנהג המבחן והגיבוי של הקבוצה החל מהעונה הבאה.
בעונת 2015 נמשכה הצלחת הקבוצה מהשנה הקודמת כאשר כאשר אלוף העולם לואיס המילטון ניצח במרוץ הפתיחה שהתקיים במלבורן אוסטרליה ובן קבוצתו ניקו רוזברג סיים במקום השני. בסוף עונה זו ניצח המילטון 10 מרוצים זאת לצד 6 ניצחונות של רוזברג, אשר הבטיחו את זכייתה השנייה ברציפות של קבוצת מרצדס באליפות העולם לקבוצות זאת לצד זכייה שנייה ברציפות של המילטון באליפות העולם לנהגים.
עונת 2016 נפתחה במרוץ אוסטרליה כאשר ניקו רוזברג ניצח במרוץ ולואיס המילטון סיים במקום השני. הצלחתו של רוזברג נמשכה כאשר ניצח גם את שלושת המרוצים הבאים שהתקיימו בבחריין, שאנגחאי וסוצ'י. במרוץ שנערך בברצלונה התנגש המילטון בבן קבוצתו רוזברג במהלך ניסיון עקיפה מיד עם הזינוק וגרם לפרישתו שלו ושל חברו כבר בפתיחת המרוץ. ראשי הקבוצה שזעמו על כך זימנו את שני הנהגים לבירור. המילטון ניצח בשני המרוצים הבאים שנערכו במונקו ובקנדה והחל לצמצם את הפער ממוליך טבלת הנהגים רוזברג. אירוע חריג נוסף נרשם בגרנד פרי אוסטריה כאשר רוזברג הוליך את המרוץ במקום הראשון בדרך לניצחון, המילטון שבמקום השני החל לסגור מרוזברג את הפער ובהקפה האחרונה של המרוץ ביצע ניסיון עקיפה בחלק החיצוני של הפנייה אך רוזברג בחלק הפנימי לא אפשר לו מקום פנוי לביצוע הפנייה דבר שהוליך שוב להתנגשות של שניהם ולנזק למכוניתו של רוזברג שסיים את המרוץ מחוץ לפודיום במקום הרביעי. לאחר אירוע זה ששיקף את האיבה הרבה ששוררת בין שני הנהגים, זומנו השניים על ידי טוטו וולף לשיחת נזיפה ואזהרה אחרונה לפני השעיה. המילטון ניצח בנוסף את שני המרוצים הבאים בסילברסטון ובהונגריה ועלה לראשות טבלת הנהגים.
ליל המסכות 2 (סרט, 2009)
ליל המסכות II (באנגלית: Halloween II) הוא סרט סלאשר אמריקאי משנת 2009, אשר נכתב, בוים והופק על ידי רוב זומבי. הסרט הוא המשך לרימייק לסרט ליל המסכות אשר שימש כרימייק לסדרת סרטי ליל המסכות והוא הסרט העשירי בסדרת סרטי ליל המסכות. הסרט עוקב אחריי מייקל אשר ממשיך בחיפושים אחר לורי בעוד לורי נאלצת להתמודד עם אירועי הסרט הקודם. בינתיים ד"ר לומיס כותב ספר על פרשת מייקל מאיירס. בסרט משתתפים השחקנים מהסרט הקודם.
בסרט הזה זומבי החליט להתמקד בקשר בין לורי ומייקל ובבעיות הפסיכולוגיות שהם חווים ורצה לספק הצצה לנפש של כל דמות. בנוסף זומבי רצה שהסרט יהיה אלים יותר וריאליסטי יותר מקודמו. הסרט צולם בג'ורג'יה על מנת להעניק מראה ויזואלי אימתני יותר לסרט. המוזיקה ששומשה עבור הסרט הייתה המוזיקה המקורית אותה יצר ג'ון קרפנטר אך זומבי התקשה לשלב הפעם את המוזיקה בסרט בניגוד לסרט הקודם והוא השתמש רק בשיר הנושא של הסרט אותו גם שילב רק בשלבי סיום הכנת הסרט.
הסרט יצא לאקרנים ב-28 באוגוסט 2009 וגרף ביקורות שליליות לאחר שחרורו. בסוף אוקטובר הסרט יצא מחדש לרגל ליל כל הקדושים. הסרט גרף כ-7 מיליון דולר ביום הפתיחה, סכום נמוך יותר מהפתיחה של הסרט הקודם. סך הכל הסרט גרף 39.4 מיליון דולר מתוכם, 33.4 בצפון אמריקה. במקור היה אמור לצאת סרט המשך בשנת 2012 אך יציאתו בוטלה וזומבי אמר שלא ייצאו סרטים נוספים בסדרה. למרות זאת בשנת 2018 יצא הסרט האלווין אשר הפך לסרט ה-11 בסדרה והיווה המשך ישיר לסרט הראשון שיצא בסדרה בשנת 1978.
הצלחה מסחרית
הסרט גרף כ-7.6 מיליון דולר ביום הפתיחה, בניגוד לסרט הקודם שגרף כ-18.4 מיליון דולר ביום הפתיחה. לאחר השבוע הראשון ליציאת הסרט הסרט גרף 16.3 מיליון דולר ובכך הצליח לעקוף את הכנסות השבוע הראשון של שלושה מסרטי הסדרה והיה גם לסרט השלישי הכי מרוויח באותו שבוע. אם כי הכנסות הסרט צנחו ב-64.9% בסוף השבוע השני שלו ובכך הפך ירד למקום השישי ברשימת הסרטים המכניסים ביותר לאותו שבוע. בסוף השבוע השלישי שלו הוא גרף 2.1 ובכך ירד למקום ה-14 ברשימת הסרטים המכניסים ביותר לאותו שבוע. כחודשיים לאחר יציאתו הסרט יצא מחדש לכבוד ליל כל הקדושים אך גרף רק 475 אלף דולר בעקבות היציאה המחודשת. בסך הכל הסרט גרף קרוב ל-33.4 מיליון דולר בצפון אמריקה וכ-6 מיליון דולר נוספים בשאר העולם. בדירוג כל סרטי הסדרה סרט זה דורג באותה עת במקום הרביעי בסכום ההכנסות ברוטו שלו.
ג'ונתן וינטרס
ג'ונתן הרשמן וינטרס השלישי (באנגלית: Jonathan Harshman Winters III; 11 בנובמבר 1925 - 11 באפריל 2013) היה קומיקאי, שחקן, סופר ואמן אמריקני.
וינטרס נחשב לחלוץ הסטנד-אפ המאולתר והוא ניחן בכישרון חקיינות, התחזות, מספר רב של אישיויות חלופיות וככל הנראה מאגר בלתי נדלה של אנרגיה יצירתית. היה לאחד מראשוני הסלבריטאים ששיתף בפומבי את דבר מחלתו הנפשית והרגיש כי סבל מסטיגמה בעקבות כך. נתן השראה לקומיקאים רבים כדוגמת ג'ורג' קרלין, ביל קוסבי, רובין ויליאמס, בילי קריסטל, לואיס בלק, ג'ים קארי, טרייסי אולמן, לילי טומלין, קונאן או'בריאן ואנדי קאופמן. ויליאמס ציין כי וינטרס היה מורו הרוחני, והשניים שיחקו יחדיו בסדרה "מורק ומינדי".
קריירת המשחק של וינטרס נמשכה כשישה עשורים והוא נחשב לדמותג של תוכניות אירוח ליליות רבות, עם הופעות רבות כדמויות אקצנטריות ב"המופע של סטיב אלן", "המופע של גארי מור", "מורק ומינדי", "העולם המשוגע של ג'ונתן וינטרס" ו"מטורף, מטורף, מטורף העולם" של הבמאי סטנלי קריימר. זכה בפרס גראמי על האדפטציה שלו משנת 1975 לספר הילדים הקלאסי הנסיך הקטן ועל אלבום הקומדיה Crank(y) Calls בשנת 1996. בשנת 1991, וינטרס זכה בפרס אמי בקטגוריית שחקן המשנה בסיטקום Davis Rules.
תחילת חייו
וינטרס נולד בבלברוק, אוהיו לאליס קילגור רודג'רס - אשת רדיו לעתיד - ולג'ונתן הרשמן וינטרס השני - סוכן ביטוח שהפך לסוכן השקעות. מוצאו של וינטרס הוא בחציו סקוטי-אירי ובחציו אנגלי. וינטרס תיאר את אביו כאלכוהוליסט שהיה קשה לו לשמור על עבודה יציבה. סבו היה קומיקאי מתוסכל ובעליו של עסק בנקאות משפחתי אשר נחל הפסדים בעקבות השפל הגדול.
הוריו של וינטרס נפרדו כשהיה בן שבע. אמו לקחה אותו לספרינגפילד, אוהיו לחיות עם סבתו. בבדידותו הרבה, וינטרס יצר לעצמו דמויות והרבה לראיין את עצמו. הוא בידר את חבריו ללימודים ופיתח לעצמו רפרטואר של אפקטים קוליים מוזרים. במהלך שנתו הראשונה בבית הספר התיכון, וינטרס הפסיק את לימודיו והתגייס לחיל הנחתים האמריקני, שם שירת כשנתיים וחצי במערכה באוקיינוס השקט בתקופת מלחמת העולם השנייה. עם שובו, הוא למד אמנות והנפשה, ובאותה תקופה פגש את אשתו לעתיד, איילין שאודר, עימה התחתן בספטמבר 1948.
קריירה מוקדמת
הקריירה של וינטרס החלה בעקבות תחרות כישרונות אליה נקלע לאחר שאיבד את שעונו והשתתף בה, כשהפרס היה שעון יד. תחרות זו הובילה למשרת קריינות שבה תפקידו היה להכריז על שירים ולהודיע על מזג האוויר. עד מהרה, כישרון החקיינות שלו ואישיותו גרמו להצלחת התוכנית. הוא החל לעסוק בקומדיה ומשחק בעת שלמד במכללה, וכשדרן רדיו למשך שנתיים וחצי. בשנת 1953 עבר וינטרס לניו יורק והחל להופיע במועדוני לילה. הופעתו הראשונה בטלוויזיה הייתה בסדרה Chance of a Lifetime משנת 1954.
וינטרס עשה היסטוריה בשנת 1956, כאשר תאגיד הרדיו RCA שידר את הפרסומת הראשונה לתוכנית שלו בצבע. כפי שצוין בעיתון הניו יורק טיימס בשנת 2006, "(וינטרס) השתמש בטכנולוגיית הצבע כדי להופיע כשתי דמויות נפרדות, ושינה את מיקומו הלוך ושוב. אפשר להגיד שהוא המציא את פעלולי הווידאו". פריצתו הגדולה הייתה בתוכניתו של אליסטר קוק ברשת CBS, "אומניבוס".
בין השנים 1959–1964, וינטרס הופיע בפרסומות טלוויזיה. בשנות ה-60 של המאה ה-20, הקליט אלבומי קומדיה קלאסית רבים תחת חברת התקליטים ורב רקורדס. דמות ידועה שלו מאותה תקופה הייתה זו של מוד פריקט, זקנה נחמדה לכאורה בעלת לשון עוקצנית. הוא היה המועדף על ג'ק פאר, המנחה של תוכנית האירוח The Tonight Show בשנים 1957–1962, והופיע לעיתים קרובות בתוכניותיו. הוא אף הרחיק לכת וחיקה את נשיא ארצות הברית דאז ג'ון פיצג'רלד קנדי במתיחה טלפונית על פאר. אולם, וינטרס השתתף גם בהופעות דרמטיות כמו בסדרת האימה אזור הדמדומים וכן הקליט את שיריו של אוגדן נאש ליצירתו של קאמי סן-סנס, "קרנבל החיות". בתוכנית הלילה שבהנחייתו של ג'וני קרסון (1962-1992), וינטרס הופיע בתחפושות של דמויות שונות.
וינטרס הופיע במעל ל-50 סרטי קולנוע וסדרות טלוויזיה רבות, כאשר ראויים לציון הם הסרט "מטורף, מטורף, מטורף העולם" וכן תפקיד כפול כהנרי גלנוורת'י ואחיו התככן והאפל, הכומר וילבור גלנוורת'י בסרט "אמריקה לאן?" שהואאדפטציה קולנועית לספרו של אוולין וו, The Loved One. הוא היה משתתף קבוע בתוכניות האירוח של דין מרטין ואנדי ויליאמס וכן בתוכנית השעשועונים תשע בריבוע. בסוף שנות ה-60 ותחילת שנות ה-70 של המאה ה-20, וינטרס שיחק בסרט הקומדיה "הרוסים באים, הרוסים באים", בתוכנית אירוח לילית בשם "המופע של ג'ונתן וינטרס" משנים 1967–1969 וכן בסרט הקומדיה "ויוה מקס" לצד פיטר יוסטינוב. בנוסף, הוא היה אורח קבוע בתוכנית הילדים של שבת בבוקר Hot Dog בתחילת שנות ה-70. בין השנים 1972–1974 הופיע בתוכנית משלו בשם "העולם המשוגע של ג'ונתן וינטרס", והיה מועמד לפרס אמי על בימוי מוזיקלי בשנת 1973.
קריירה בשנות השמונים והתשעים
הופעותיו הטלוויזיוניות של וינטרס בשנות ה-80 כללו הופעות אורח במופע החבובות, קומדיית המדע בדיוני "מורק ומינדי" ותוכנית המערכונים "הי הו". בשנת 1992, היה לווינטרס תפקיד משנה בסיטקום Davis Rules, עליו זכה באמי. הוא שיחק בתפקיד גאני דייוויס, סב אקצנטרי שעזר לגדל את נכדיו לאחר שבנו איבד את אשתו. עבודות הדיבוב שלו כללו את קולו של דרדסבא בסדרת האנימציה "הדרדסים" (1986-1990) וכעובד מפעל מפוטר במשפחת קדמוני (1994). בהיפוך גמור לפן ההומוריסטי שבהופעותיו, וינטרס שיחק את מפקד המשטרה חמור הסבר ודודו של למונט קרנסטון בסרט גיבורי העל "הצל".
בשנת 1999 הוענק לווינטרס פרס כבוד ע"ש מארק טוויין מטעם המרכז לאמנויות הבמה ג'ון פ. קנדי.
שנים אחרונות
לווינטרס היו מגוון תפקידים נוספים בתחילת שנות ה-2000, לרבות השתתפות בקומדיית הלייב אקשן "הרפתקאות רוקי ובולווינקל" והקומדיה הרומנטית "טלטול", לצד טום סקריט וז'קלין ביסט.
בשנת 2004, וינטרס דורג במקום ה-18 ברשימת מאה קומיקאי הסטנד-אפ המצחיקים ביותר, לפי קומדי סנטרל. בשנים 2005–2006, וינטרס הופיע בתוכנית האירוח של ג'ימי קימל.
בשנת 2008, הוגש לווינטרס פרס כבוד מטעם רשת TV Land בידי רובין ויליאמס. באותה שנה, רשת PBS שידרה שני סרטי דוקומנטרי - "חלוצי הטלוויזיה" ו"גרום להם לצחוק: העסק המצחיק של אמריקה", בהם הופיע וינטרס.
הופעותיו האחרונות של וינטרס בקולנוע היו בדיבוב דמותו של דרדסבא בסרטי הלייב אקשן "הדרדסים" ו"הדרדסים 2".
חיים אישיים
ב-8 בפברואר 1960, הוענק לווינטרס כוכב בשדרת הכוכבים של הוליווד.
בריאיון לארכיב הטלוויזיה האמריקנית שבחסות האקדמיה לאמנויות הטלוויזיה והמדעים, וינטרס חשף כי העביר שמונה חודשים בבית חולים פסיכיאטרי בשנת 1959 ושוב ב-1961. הקומיקאי סבל מהתמוטטויות עצבים ומהפרעה דו-קוטבית. עם אנרגיה חסרת תקדים, וינטרס התייחס בערפול למחלתו ולאשפוזיו בהופעות הסטנד-אפ שלו, במיוחד באלבומו משנת 1960 The Wonderful World of Jonathan Winters במהלך קטע "הצלחת המעופפת". בקטע זה, וינטרס מציין כי אם לא יהיה זהיר מדי, הרשויות ייקחו אותו חזרה ל"גן החיות", התייחסות ישירה לבית החולים הפסיכיאטרי.
בהיותו מעריץ של גראוצ'ו מרקס ושל הצמד לורל והארדי, וינטרס ציין כי "לרוב עשיתי את מה שתכננתי לעשות... עשיתי קומדיה, כתיבה, ציור... עשיתי חיים, וככל שאני מזדקן אני פשוט הופך לילד זקן יותר". הוא התגורר ליד סנטה ברברה שבקליפורניה ונהג לבדר את פקידי האשנב בבנק כל אימת שהגיע למשוך כספים. בנוסף, הוא בילה את זמנו הפנוי בציור והופיע בגלריות רבות. לא פעם הוא הציג את אמנותו בהופעותיו.
ב-11 בינואר 2009, אשתו של וינטרס למשך יותר מ-60 שנה, איילין, נפטרה בגיל 84 לאחר מאבק של 20 שנה בסרטן השד.
וינטרס מת בנסיבות טבעיות בגיל 87 בביתו במונטסיטו, קליפורניה בליל ה-11 באפריל 2013, כשהוא מוקף במשפחה וידידים. לווינטרס שני ילדים - ג'יי ולוסינדה וינטרס - וחמישה נכדים.
פאנוז אברוזי
פאנוז אברוזי (באנגלית: Panoz Abruzzi) היא מכונית על, בתצורת מכונית ספורט, המוגדרת כמכונית קופה וגראן טוריסמו אשר הוצגה בשנת 2011 כמכונית קונספט על ידי יצרנית מכוניות הספורט האמריקאית Panoz, LLC.
12 כללים לחיים
12 כללים לחיים: תרופת נגד לכאוס (באנגלית: ) הוא רב-מכר מאת ג'ורדן פיטרסון שיצא בשנת 2018. הספר שחיבר פיטרסון, פסיכולוג קליני ומרצה לפסיכולוגיה קנדי, מספק עצות מעשיות לחיים על בסיס עקרונות אתיים מופשטים המוצגים בתחומים שונים כמו פסיכולוגיה, מיתולוגיות, דתות וספרות.
הספר טיפס לראש רשימות רבי המכר בקנדה, בארצות הברית ובבריטניה, ונמכר בלמעלה משלושה מיליון עותקים. פיטרסון יצא למסע הופעות עולמי כדי לקדם את הספר, עם ריאיון בתוכנית חדשות בריטית שקיבל תשומת לב רבה, ריאיון שאף תורגם לעברית. המבקרים שיבחו את עצות הספר לאנשים ואת סגנונו הלא טיפוסי.
בשנים האחרונות עמל פיטרסון על כתיבת ספר המשך, מעבר לסדר: 12 כללים נוספים לחיים (באנגלית: Beyond Order: 12 More Rules for Life), שיצא לאור בתחילת מרץ 2021.
תוכן הספר
הספר צמח מתוך תחביב של פיטרסון לענות על שאלות שפורסמו באתר קוורה, אחת מהשאלות הייתה "מה הם הדברים בעלי הערך הרב ביותר שכל אחד צריך לדעת?". התשובה המקורית שלו כללה 40 כללים. פיטרסון ציין שזה "לא נכתב רק עבור אנשים אחרים. זו אזהרה בשבילי". הספר כתוב בסגנון נגיש יותר מאשר ספרו האקדמי הקודם מפות של משמעות: הארכיטקטורה של האמונה (2009).
הספר מחולק לפרקים, וכל כותרת מייצגת כלל ספציפי לחיים המוסבר במסה. רעיון היסוד של הספר הוא "הסבל בנוי בתוך מבנה הקיום", אבל למרות שהוא יכול להיות סבל איום, קיימת בחירה האם לסגת, שהיא לדברי פיטרסון "מחווה אובדנית", או להתייצב מול הסבל ולגבור עליו. עם זאת, בחיים בעולם לא מושלם, לכל אדם יש "אפלה" שיכולה "להפוך אותו למפלצת שהוא עלול להיות" כדי לספק את הדחפים האפלים במצבים הנכונים. ניסויים מדעיים כמו הגורילה הבלתי נראית מראים שהתפיסה מותאמת לפי המטרה ועדיף לחפש משמעות במקום אושר. פיטרסון ציין כי "תמיד נחמד לחשוב שמשמעות החיים היא אושר, אבל אז מה קורה כשאתה עצוב? האושר הוא אפקט צד נהדר. כשהוא מגיע, קבל אותו בברכה. אבל הוא זמני ולא צפוי. זה לא משהו שיש לשאוף אליו, מכיוון שזו לא מטרה. ואם אושר הוא מטרת החיים, מה קורה כשאתה עצוב? אתה כישלון".
הספר מקדם את הרעיון שאנשים נולדים עם חוש מוסרי וחתירה למשמעות, וצריכים לקחת אחריות לחפש אחר משמעות מעל האינטרסים האישיים שלהם (פרק שמיני, כלל שבע, "רדוף את המשמעותי, לא את מה שרצוי כרגע"). חשיבה כזו באה לידי ביטוי בסיפורים מודרניים כגון "פינוקיו", "מלך האריות" ו"הארי פוטר", וכן בסיפורים עתיקים מהתנ"ך. המשמעות של "עמוד ישר עם כתפיך לאחור" (הכותרת של הפרק הראשון) היא "לקבל את האחריות הנוראה של החיים", ליצור הקרבה עצמית, מכיוון שהפרט חייב להתעלות על תחושת הקורבן, ולנהוג בחייו או בחייה בדרך שדורשת דחיית סיפוקים מידיים, טבעיים ומעוותים כאחד. בפרק הראשון, עורך פיטרסון השוואה למבנים נוירולוגיים והתנהגות של לובסטרים, התנהגות המשמשת כדוגמה טבעית להיווצרותן של היררכיות חברתיות. החלקים האחרים בספר סוקרים ומבקרים את מצבם של הצעירים, את החינוך המתעלם מהבדלי מין בין בנים לבנות (ביקורת על הגנת יתר והמודל של טאבולה ראסה ממדעי החברה), יחסים בין אישיים של זכר-נקבה, אירועי ירי בבתי-ספר, דת, ניהיליזם מוסרי, רלטיביזם, וחוסר כבוד לערכי היסוד של החברה המערבית. בפרק האחרון, פיטרסון מתאר דרכים בהן אדם יכול להתמודד עם האירועים הטרגיים ביותר בחייו, אירועים שלעיתים קרובות נמצאים מחוץ לשליטתו של הפרט. בנוסף, הוא מתאר בו מאבק אישי שלו, כשהתגלה שלבתו מיכאלה הייתה מחלת עצם נדירה. הפרק הוא מדיטציה על איך לשמור על עין פקוחה ולהוקיר את הדברים הקטנים הזמינים (למשל, "כשאתם פוגשים חתול ברחוב - לטפו אותו"). הוא גם מתווה דרך מעשית כדי להתמודד עם המצוקה: לקצר לאדם את היקף זמן האחריות (למשל, להתמקד בדקה הבאה במקום בשלושת החודשים הבאים).
קווי המתאר של הספר:
בסיכום סקירת הספר נאמר: